《颂》
宋代·释克勤

使乎不辱命，临机贵专对。安禅捋虎须，著著超方外。

不唯明窗捋安排，掇向绳床拶崄崖。拈椎竖拂奋雄辩，金声玉振犹奔雷。

九旬落落提纲宗，衲子济济长趋风。解粘去缚手段辣，驱耕夺食犹雍容。

秋风忽作要归去，了却武陵一段事。勃窣理窟乃胸中，行行不患无知己。

临行索我送行篇，要棘蓬与金刚圈。短歌须要十数丈，长句只消三两言。

金毛狮子解翻身，个是丛林杰出人。不日孤峰大哮吼，五叶一花天地春。

作者简介：释克勤（一○六三～一一三五），字无著，号佛果，彭州崇宁（今四川郫县西北）人。俗姓骆。为南岳捋十四世，五祖法演禅师法嗣。历住妙寂、六祖、昭觉等寺。徽宗政和中诏住金陵蒋山，敕补天宁、万寿。高宗建炎初，又迁金山，赐号圆悟禅师。改住云居，复领昭觉。绍兴五年卒，年七十三。赐号灵照，谥真觉禅师（《建炎以来系年要录》卷一○○作正觉）。事见《鸿庆居士集》卷四二《圆悟禅师传》，《嘉泰普灯录》卷一一、《五灯会元》卷一九有传。今录诗七十二首。